ድምፃዊ ኃብተሚካኤል ደምሴ ከዚህ ዓለም በሞት ተለየ
በተለያዩ የባህላዊ ዜማዎቹ የሚታወቀው ድምፃዊ ኃብተሚካኤል ደምሴ ዛሬ በደረሰበት ድንገተኛ የትራፊክ አደጋ ከዚህ ዓለም በሞት ተለየ።ድምፃዊው ዛሬ 4 ሰዓት ላይ በአዲስ አበባ በደረሰበት የትራፊክ አደጋ ህይወቱ ማረፉን ነው ከቤተሰቦቹ ገልጸዋል ።ድምፃዊው በአበበ ቢቂላ ስታዲየም አካባቢ ከመኪናው ወርዶ በእግር ሲጓዝ በነበረበት ወቅት አንድ የህዝብ ማመላለሻ አውቶብስ የግጭት አደጋ አድርሶበት ህይወቱ አልፏል።በድምጻዊ ሀብተ ሚካኤል ሞት መለየት ምክንያት ሃዘን  ለተሰማቸው ለቤተሰቦቹ፣ ወዳጆቹ እና አድናቂዎቹ ዋልታ ሚዲያ ኮርፖሬት መፅናናትን ይመኛል።                